**TEHNISKĀ SPECIFIKĀCIJA**

*Deratizācija, dezinsekcija un dezinfekcija*

**Pakalpojuma apraksts.**

Pretendents saskaņā ar tehniskās specifikācijas noteikumiem apņemas veikt deratizācijas, dezinsekcijas un dezinfekcijas pakalpojumus RP SIA “Rīgas satiksme” objektos, atbilstoši Pretendenta un RP SIA „Rīgas satiksme” pilnvaroto personu rakstiski saskaņotiem pasūtījumiem un specifikācijām (turpmāk tekstā – pakalpojums).

**Pakalpojuma izpildes vispārējās prasības.**

1. Pakalpojuma izpilde notiek pa daļām. Katru Pakalpojuma pasūtījumu veic RP SIA „Rīgas satiksme” pilnvarotā persona, saskaņojot tā apjomu atbilstoši finanšu piedāvājuma noteiktiem izcenojumiem.
2. Izpildītājs apņemas ierasties Objektā 3 (trīs) dienu laikā pēc Pasūtītāja pārstāvja izsaukuma.
3. Izmantojot deratizācijā, dezinsekcijā un dezinfekcijā bīstamos preparātus, stingri ievērot ražotāja izstrādātas attiecīgo preparātu lietošanas instrukcijas, ievērot bīstamo preparātu drošības datu lapās noteiktos piesardzības pasākumus.
4. Pakalpojuma sniegšanā izmantojamiem materiāliem jābūt videi draudzīgiem.
5. Pretendents ir reģistrēts Veselības inspekcijas datu bāzē kā dezinfekcijas, dezinsekcijas un deratizācijas pakalpojumu sniedzējs.
6. Izpildītājs Pakalpojumu veic atbilstoši Latvijas Republikas normatīvo aktu prasībām, tai skaitā par darba aizsardzību un vides prasībām.
7. Izpildītājs nodrošina Pakalpojuma izpildi ar savu darbaspēku, inventāru, materiāliem, transportu un tehnisko nodrošinājumu.

**Deratizācija**

1. Pēc nepieciešamības, veikt deratizāciju RP SIA “Rīgas satiksme” objektos, atbilstoši rakstiski saskaņotiem pasūtījumiem.
2. Veikt deratizāciju vienu reizi gadā (rudenī) zemāk norādītajos Pasūtītāja objektos.

|  |  |  |
| --- | --- | --- |
| **Nr.  p.k.** | **Būves nosaukums un kadastra apzīmējums** | **Platība, m2** |
| **1** | **Vestienas iela 35** | |
| 1.1. | Virsbūvju remonta cehs (Lit. 001) | 2998.30 |
| 1.2. | Mazgāšanas cehs (Lit. 003) | 3075.80 |
| **2** | **Brīvības iela 191** | |
| 2.1. | SRD tramvaju remonta cehs (Lit. 001) | 2572.50 |
| 2.2. | Ēdnīca (Lit. 003) | 587.10 |
| 2.3. | SRD Smēde (Lit. 008) | 200.50 |
| 2.4. | SRD tramvaju apkopes un rem.darbnīcas (Lit. 009) | 5777.90 |
| 2.5. | Tramvaju apkopes un SRD rem. darbnīcas (Lit. 010) | 2390.90 |
| 2.6. | Tramvaju tehn. apskates un mazgāšanas cehs (Lit. 011) | 1397.40 |
| 2.7. | Sargposteņa ēka (Lit. 026) | 7.60 |
| 2.8. | Sētnieku vagoniņš (b/n) | 18.00 |
| **3** | **Fridriķa iela 2** | |
| 3.1. | Depo tramvaju remonta cehs (Lit. 001) | 2570.90 |
| **4** | **Kleistu iela 28** | |
| 4.1. | Auto darbnīca (Lit. 002) | 1813.50 |
| **5** | **Jelgavas iela 37** | |
| 5.1. | Depo (Lit. 001) | 2570.90 |
| 5.2. | Garāža (Lit. 003) | 58.10 |

1. Deratizācijas darbu veikšanā ir iekļauta grauzēju mitināšanās, barošanās un pārvietošanās vietu noteikšana, atbilstošas metodes un līdzekļu izvēle grauzēju iznīcināšanai, kā arī aizsardzības pasākumu ieteikšana pret grauzējiem.
2. Veicot deratizācijas darbus, Izpildītājs izmanto līdzekļus pret grauzējiem un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem atbilstoši to lietošanas instrukcijai, kā arī ievērojot biocīda drošības datu lapā norādīto informāciju.
3. Izpildītājs nodrošina mirušo grauzēju utilizāciju.
4. Deratizācijas darbi tiek veikti bez papildus samaksas līdz pilnīgai problēmas atrisināšanai.

**Dezinsekcija**

1. Pēc nepieciešamības veikt dezinsekciju RP SIA “Rīgas satiksme” objektos, atbilstoši rakstiski saskaņotajiem pasūtījumiem.
2. Dezinsekcijas darbu veikšanā ir iekļauta kaitīgo posmkāju mitināšanās, barošanās un pārvietošanās vietu noteikšana, atbilstošas metodes un līdzekļu izvēle kaitīgo posmkāju iznīcināšanai, kā arī aizsardzības pasākumu ieteikšana pret kaitīgajiem posmkājiem.
3. Veicot dezinsekcijas darbus, Izpildītājs izmanto līdzekļus pret kaitēkļiem un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem atbilstoši to lietošanas instrukcijai, kā arī ievērojot biocīda drošības datu lapā norādīto informāciju.
4. Dezinsekcijas darbi tiek veikti bez papildus samaksas līdz pilnīgai problēmas atrisināšanai.

**Dezinfekcija**

1. Pēc nepieciešamības, veikt telpu un virsmu dezinfekciju RP SIA “Rīgas satiksme” objektos, atbilstoši rakstiski saskaņotiem pasūtījumiem.
2. Veicot dezinfekcijas darbus, Izpildītājs izmanto līdzekļus, kuri ir videi draudzīgi un neapdraud cilvēka veselību, ievērojot drošības datu lapā norādīto informāciju.

**Līguma paredzētais TERMIŅŠ.**

Līguma termiņš – 3 gadi.